Proffen
Proffen oli baltisaksa aadlisuguvõsa. Suguvõsale pani Eestimaal aluse Alam-Saksimaalt pärit Rootsi sõjalaevastiku arst Georg Heinrich Proffen, kes langes 1788. aastal Suursaare merelahingus vastase vägede kätte vangi ja astus Venemaa keisririigi teenistusse. Ta tegutses edaspidi sõjaväekirurgina ning tõusis lõpuks Eestimaa kubermangu meditsiiniinspektoriks. Proffenite suguvõsast pärines mitmeid kõrgeid sõjaväelasi.